A magyar egészségügyi rendszer jelenleg nem teszi lehetővé, hogy ne fizess TB-t, vagyis amíg az állam úgy nem dönt, hogy a TB kiváltható magán egészségbiztosítással, addig a TB-t is fizetned kell.
Magán egészségbiztosítás akkor kell a TB mellé, ha nem vagy elégedett a magyar állami egészségüggyel, többre vágysz, minőségibb szolgáltatást szeretnél. Ha nem vagy elégedett az állami egészségügy színvonalával, ha nem szeretnél hosszú várólistára kerülni, ha kényelmes és kulturált helyszínen, teljes odafigyelés mellett szeretnéd elvégeztetni a vizsgálatokat, ha szereted, hogy lehet időpontot foglalni, és nem megy el a fél napod egy rutinvizsgálatra, akkor érdemes magán egészségbiztosítást kötnöd a TB mellé.
A magán egészségbiztosításoknak megvan az az előnyük, hogy piaci alapon működnek, és a magánellátók megtehetik, hogy a legmodernebb eszközöket és eljárásokat alkalmazzák. Magyarországon így is sokan járnak magánrendelésre, és fizetnek az orvosnak a felmérések szerint, tehát a TB-rendszerrel sokan elégedetlenek, és úgy érzik, hogy magánban jobbat és többet kapnak.
A magán egészségbiztosításnak megvan az az előnye, hogy ugyanezt a magánorvosi hozzáférést olcsóbban tudja biztosítani azáltal, hogy nem kell minden egyes alkalommal fizetni az orvosnak, elég, ha a magán egészségbiztosítás havi díját mindig befizeted, és ezután orvosilag indokolt esetben korlátlanul veheted igénybe a szakrendeléseket.